**KAUNO RAJONO SAVIVALDYBĖS ADMINISTRACIJOS**

**BABTŲ SENIŪNIJA**

**SENIŪNAIČIŲ SUEIGŲ PROTOKOLAS**

2023 m. spalio 18 d. Nr. P-6

Babtai

Posėdis įvyko 2023-10-18, 17 val. 30 min.

Posėdžio pirmininkas – Jonas Lužaitis.

Posėdžio sekretorė – Babtų seniūnijos specialistė Lina Lideikienė.

Dalyvauja: Seniūnas Gediminas Pupinis, seniūnaičiai: Loreta Kundrotienė, Jonas Lužaitis, Raimundas Beiga, Diana Vaičiūnienė, Mykolas Kolupaila, Vytautas Radzevičius, Lina Kutulienė, Leonas Šebedinas, Pranas Svetulevičius, Egidijus Gasiūnas, Povilas Grigaitis, Aida Vaškienė.

Darbotvarkė:

1. Dėl kelio, vedančio į Ivaniškių kaimą, įtraukimo į Babtų seniūnijos numatomų taisyti kelių (gatvių) prioritetinę eilę.
2. Dėl S/B ,,Nevėžis“ prašymo pastatyti kelio ženklus ,,Sustoti ir stovėti draudžiama“.
3. Dėl Sitkūnų kaimo gyventojų prašymo įrengti greičio slopinimo kalnelį Sitkūnų k.
4. Dėl Gailiakaimio gyventojų prašymo ,,Dėl žvyrkelio Panevėžiukas-Gailiakaimis apgailėtinos būklės remonto darbų“.
5. Dėl Gailiakaimio gyventojų prašymo ,,Dėl žvyrkelio Panevėžiukas-Gailiakaimis dulkėtumą mažinančios medžiagos (druskos) panaudojimo darbų“.
6. Dėl bendruomenės lėšų paskirstymo.
7. Dėl Alksnupio gatvėvardžio suteikimo Eglynų k., Babtų sen. ir Beržų g. pratęsimo Eglynų k., Babtų sen.
8. Kiti klausimai.
9. **SVARSTYTA.** Dėl kelio, vedančio į Ivaniškių kaimą, įtraukimo į Babtų seniūnijos numatomų taisyti kelių (gatvių) prioritetinę eilę.

2023-10-11 13 val. (nuotoliniu būdu) vykusiame Kauno rajono savivaldybės administracijos Kelių ir transporto skyriaus posėdyje buvo nutarta, kad Ivaniškių kaimo gyventojų prašymas turi būti apsvarstytas Babtų seniūnijos seniūnaičių sueigoje. Babtų seniūnas Gediminas Pupinis susirinkusiems seniūnaičiams priminė problemą su kuria susiduria Kėdainių rajono gyventojai ir iškėlė klausimą įtraukti Ivaniškių kaimo kelią į Babtų seniūnijos remontuojamų kelių ir gatvių sąrašą. Susirinkę seniūnaičiai vienbalsiai atsisakė pritarti iškeltam siūlymui, argumentuojant jog tai nėra Babtų seniūnijos gyvenvietė.

**BALSAVO:** „už“ – 0, „prieš“ – 12; „susilaikė“ – 0.

**NUTARTA:** vienbalsiai nepritarti iškeltam siūlymui.

1. **SVARSTYTA.** Dėl S/B ,,Nevėžis“ prašymo pastatyti kelio ženklus ,,Sustoti ir stovėti draudžiama“.

Svarstytas S/B ,,Nevėžis“ pirmininko Vytauto Gabrilavičiaus pateiktas prašymas dėl dviejų kelio ženklų ,,Sustoti ir stovėti draudžiama“ įrengimo šalia posūkio į S/B ,,Nevėžis“. Sueigos dalyviai nepritarė siūlymui, argumentuojant tuo, kad eismas minėtos sodų bendrijos keliu nėra intensyvus, todėl nėra tikslinga statyti įspėjamųjų kelio ženklų, kurie galimai klaidintų automobilių vairuotojus.

**BALSAVO:** „už“ – 0, „prieš“ – 12, „susilaikė“ – 1.

**NUTARTA:** Nepritarti prašymui, dėl kelio ženklų ,,Sustoti ir stovėti draudžiama“ įrengimo S/B ,,Nevėžis“.

1. **SVARSTYTA.** Dėl Sitkūnų kaimo gyventojų prašymo įrengti greičio slopinimo kalnelį Sitkūnų k.

Seniūnas Gediminas Pupinis perskaitė Sitkūnų kaimo gyventojų prašymą dėl greičio slopinimo kalnelio įrengimo Sitkūnų kaime. Seniūnaičiai pritarė, kad Sitkūnų kaime Sausio 13-osios gatvėje tikslinga įrengti greičio slopinimo kalnelį .

**BALSAVO:** „už“ – 12, „prieš“ – 0; „susilaikė“ – 0.

**NUTARTA**

* 1. Pritarti greičio slopinimo kalnelio įrengimui Sausio 13-osios gatvėje, Sitkūnų k.
  2. Kreiptis į Kauno rajono savivaldybės administracijos Kelių ir transporto skyriaus Saugaus eismo komisiją dėl pritarimo perėjos įrengimui.

1. **SVARSTYTA.** Dėl Gailiakaimio gyventojų prašymo ,,Dėl žvyrkelio Panevėžiukas-Gailiakaimis apgailėtinos būklės remonto darbų“.

Seniūnas Gediminas Pupinis pristatė Kėdainių r., Gailiakaimio gyventojos Vidos Šatkauskienės prašymą dėl žvyrkelio Panevėžiukas-Gailiakaimis remonto darbų ir paminėjo, kad Kauno rajono savivaldybės administracijos Babtų seniūnijos numatomų taisyti vietinės reikšmės kelių (gatvių) sąraše, vietinės reikšmės viešasis kelias Panevėžiukas-Vikūnai, Panevėžiuko k. (b-11) (2022 m. gatvei suteiktas Piliakalnio g., Vikūnų k. gatvėvardis) įrašytas Nr. 8.

**NUTARTA:** Prioritetinės eilės nekeisti. Apie priimtą sprendimą informuoti Kėdainių r., Gailiakaimio kaimo gyventojus.

1. **SVARSTYTA.** Dėl Gailiakaimio gyventojų prašymo ,,Dėl žvyrkelio Panevėžiukas-Gailiakaimis dulkėtumą mažinančios medžiagos (druskos) panaudojimo darbų“.

Seniūnas Gediminas Pupinis trumpai pristatė Kėdainių r., Gailiakaimio gyventojos Vidos Šatkauskienės prašymą dėl žvyrkelio Panevėžiukas-Gailiakaimis dulkėtumą mažinančios medžiagos (druskos) panaudojimo darbų.

**BALSAVO:** „už“ – 12, „prieš“ – 0; „susilaikė“ – 0.

**NUTARTA:** Vasaros laikotarpiu, pagal seniūnijos galimybes Piliakalnio g., Vikūnų k. pabarstyti dulkėtumą mažinančiomis medžiagomis (druskos mišiniu).

1. **SVARSTYTA.** Dėl bendruomenės lėšų paskirstymo.

6.1. Seniūnas Gediminas Pupinis surinkusiems seniūnaičiams priminė, kad 2023 metams bendruomenėms skirtos lėšos sudarė 2 000 Eur. iš kurių liko 1 090 Eur. Seniūnas perskaitė Piepalių kaimo gyventojos Linos Kutulienės prašymą dėl lėšų skyrimo Piepalių kaimo kalėdinei šventei paremti. Sueigos dalyviai siūlymui pritarė.

**BALSAVO:** „už“ – 12, „prieš“ – 0; „susilaikė“ – 0.

**NUTARTA**. 200 Eur iš lėšų skirtų bendruomenėms finansuoti skirti Piepalių kaimo kalėdinei šventei, apmokant pateiktą sąskaitą.

6.2. Seniūnas G. Pupinis priminė, kad liko 890 Eur iš lėšų skirtų bendruomenėms finansuoti ir siūlo šiuos pinigus panaudoti naujų kalėdinių dekoracijų ar kalėdinių girliandų įsigijimui, kurie būtų panaudoti pagrindinės Babtų seniūnijos kalėdinės eglės puošimui. Sueigos dalyviai siūlymui pritarė.

**BALSAVO:** „už“ – 12, „prieš“ – 0; „susilaikė“ – 0.

**NUTARTA**. 890 Eur iš bendruomenėms skirtų lėšų skirti Babtų seniūnijai, kalėdinių dekoracijų įsigijimui.

1. **SVARSTYTA.** Dėl Alksnupio gatvėvardžio suteikimo Eglynų k., Babtų sen. ir Beržų g. pratęsimo Eglynų k., Babtų sen.

7.1 Seniūnas Gediminas Pupinis surinkusiems seniūnaičiams pateikė seniūnijos iniciatyva iškeltą siūlymą Kauno r. sav., Babtų sen., Eglynų kaime suteikti Alksnupio gatvėvardį. Gatvės pradžios koordinatės x485490, y6103625 ir pabaigos koordinatės x4855098, y6102808. Alksnupio gatvėvardis siejamas su šalia gatvės tekančio upelio pavadinimu.

7.2 Babtų seniūnijos iniciatyva prašoma pratęsti Beržų gatvę, kurios pradžios koordinatės x481522.33, y6103056.35 ir pabaigos koordinatės x486191.69, y6103573.03, einančios nuo Vilkijos apylinkių seniūnijos ribos iki Vosiškių gatvės Eglynų k., Babtų sen.

**BALSAVO:** „už“ – 12, „prieš“ – 0; „susilaikė“ – 0.

**NUTARTA**.

* 1. Pritarti siūlymui Kauno r. sav., Babtų sen., Eglynų kaime suteikti Alksnupio gatvėvardį.
  2. Pratęsti Beržų g. Eglynų kaime nuo Vilkijos apylinkių seniūnijos ribos iki Vosiškių gatvės Eglynų k., Babtų sen.

1. **SVARSTYTA.** Kiti klausimai.

8.1. Seniūnas Gediminas Pupinis informavo, kad Kikonių g. ir Linelių g., Pagynės kaime reikalingi įspėjamieji kelio ženklai ,,Duoti kelią“.

**BALSAVO:** „už“ – 12, „prieš“ – 0; „susilaikė“ –0.

* 1. Pritarti siūlymui įrengti kelio ženklus ,,Duoti kelią“ Kikonių ir Linelių gatvėse, Pagynės k.
  2. Kreiptis į Kauno rajono savivaldybės administracijos Kelių ir transporto skyriaus Saugaus eismo komisiją dėl įspėjamųjų kelio ženklų įrengimo Pagynės kaime.

8.2 Seniūnas G. Pupinis perskaitė Povilo Grigaičio prašymą dėl greičio mažinimo kalnelio įrengimo Urnėžių kaime, Babtų sen. Seniūnaičiai pritarė, kad Urnėžių kaime įrengti greičio slopinimo kalnelį .

**BALSAVO:** „už“ – 12, „prieš“ – 0; „susilaikė“ – 0.

**NUTARTA**

* 1. Pritarti greičio slopinimo kalnelio įrengimui Urnėžių k.
  2. Kreiptis į Kauno rajono savivaldybės administracijos Kelių ir transporto skyriaus Saugaus eismo komisiją dėl pritarimo perėjos įrengimui.

Pirmininkas Jonas Lužaitis

Sekretorė Lina Lideikienė